Diari Oficial de la Generalitat Valenciana


Sumari del DOGV 9568, del 04-04-2023 (2023/3236)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV Luis Mora 2» i la seua infraestructura d'evacuació, amb potència a instal·lar 3,872 MW, a situar al terme municipal d'Elx. Expedient ATALFE/2022/37/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3236


Data del document
:   09-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV Luis Mora 2» i la seua infraestructura d'evacuació, amb potència a instal·lar 3,872 MW, a situar al terme municipal d'Elx. Expedient ATALFE/2022/37/03. [2023/3236]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de muntanyes;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques;  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica:  
Peticionari: Himin Investments 2, SL, NIF P10367763 i amb domicili social a la plaça de Baix, 13-1r, 03319 Elx (Alacant).  
Tipus de central elèctrica: central fotovoltaica denominada «FV Luis Mora 2», amb potència a instal·lar 3,872 MW, incloses les seues infraestructures d'evacuació.  
Emplaçament grups generadors: polígon 146, parcel·la 14 del terme municipal d'Elx (Alacant).  
Emplaçament infraestructura d'evacuació: polígon 145, parcel·la 116 del terme municipal d'Elx (Alacant).  
Emplaçament Centre Seccionament i línia que passa a titularitat d'E-REDES: parcel·la 9003 del polígon 145; parcel·les 9011, 9004, 9020, 9005 i 9008 del polígon 147; parcel·la 9009 del polígon 148; parcel·la 9013 del polígon 109; parcel·la 9013 del polígon 148; i parcel·les 73 i 72 del polígon 149; totes del terme municipal d'Elx (Alacant), al terme municipal d'Elx (Alacant).  
La infraestructura d'evacuació és compartida amb les plantes solars fotovoltaiques FV Luis Mora 1 i FV Luis Mora 3. La informació pública de l'expedient ATALFE/2022/36/03, que inclou la línia d'evacuació compartida, es va realitzar en el Butlletí Oficial de la Província d'Alacant amb data 08.03.2023.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte per a la instal·lació fotovoltaica amb connexió a la xarxa elèctrica amb una potència de 4.938,56 kWp. FV Luis Mora 2».  
- Estudi de seguretat i salut.  
- Estudi d'impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- plecs generals de normes de seguretat en prevenció d'incendis forestals.  
- Separates dirigides a:  
• Ajuntament d'Elx  
• Agència Estatal de Seguretat Aèria  
• Conselleria d'Agricultura, Desenvolupament Rural, Emergència Climàtica i Transició Ecològica.  
• Conselleria d'Economia Sostenible, Sectors Productius, Comerç i Treball.  
• Hidrocantábrico Distribución Eléctrica, SAU.  
Pressupost: 2.442.148,79 €  
Característiques principals:  
La central fotovoltaica denominada «Luis Mora 2» amb 3872 kW de potència instal·lada, està composta per un camp generador de 8096 mòduls fotovoltaics de 610 Wp, que suposen una potència pique total de 4938,56 kWp, muntats sobre estructura fixa (20é).  
Aquests mòduls fotovoltaics es connecten mitjançant una xarxa de baixa tensió en corrent continu amb 11 inversors de 352 kW cadascun, resultant una potència nominal a l'eixida d'inversors de 3872 kW.  
La potència concedida d'accés a la xarxa de distribució és de 4000 kW.  
La potència que cobreix la garantia és de 4000 kW.  
Transformador de potència de 800 V a 20 kV (1x4480 kVA).  
Centre de protecció i mesura.  
Línia simple circuit (20 kV) subterrània, 3 metres, des de CPM fins a CS.  
Centre de seccionament, i línia en doble circuit (20 kV) tram subterrani (3820 metres); tot a cedir a l'empresa distribuïdora.  
El punt de connexió de la instal·lació fotovoltaica amb la xarxa de distribució es realitzarà en les barres de 20 kV de la subestació «S.E. ELX».  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà; i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de Procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada Llei.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al C/ Churruca, 29, 03435 ALACANT, així com dirigir al citat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15180&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos escaients contra la resolució definitiva del procediment.  
  
Alacant, 9 de març de 2023.- La cap del Servei Territorial d'Indústria, Energia i Mines: Rosa Maria Aragonés Pomares.